Burchardus de Monte Sion

**Burchardus de Monte Sion** (**Burchard av Sionfjellet**; latin: *Frater Burchardus*, også feilaktig kalt *Brocard* eller *Bocard*; levde på sent 1200-tall, dæde etter 1285), var en tysk prest, dominikanermunk, pilegrim og forfatter, sannsynligvis fra Magdeburg nord i Tyskland, som reiste til Midtøsten på slutten av 1200-tallet. Der skrev han boken: *«Descriptio Terrae Sanctae»* eller «Beskrivelse av Det Hellige Land» som anses å være av ekstraordinær betydning.

## Personen
Lite er kjent om hans liv. Han kan ha kommet fra den adelige familien Barby og var tilknyttet dominikanerklosteret i Magdeburg. Mellom 1271 og 1285 reiste han i minst to år, kanskje opptil ti, i Palestina, Syria og andre land i Levanten. I 1285, ifølge deler av beretningen i hans verk, var han ved hoffet til den egyptiske sultan med keiser Rudolf Is sendeferd.
## ''Descriptio Terrae Sanctae''
Hans verk er den mest detaljerte beretningen om Det Hellige Land fra 1200-tallet. Den beskrives som å ha vært i en klasse for seg blant middelalderske beskrivelser av Det Hellige Land. Omtrent 100 middelalderske og tidligmoderne manuskripter av *Descriptio Terrae Sanctae* det er kjente, hvorav noen med kart og diagrammer.

Den lange versjonen, i motsetning til den korte versjonen, inneholder tilleggsbeskrivelser som illustrerer Burchards reise fra Europa til Det hellige land og tilbake. Han reiste blant annet til det mamlukkiske Egypt og det angevinske Sicilia, og i to manuskripter av den lange versjonen deler han sine observasjoner under bestigningen av det vulkanske fjell Vulcano. Burchard var i Palestina i ti år mellom 1274 og 1284. Deretter besøkte han Armenia hvor han skrev om hoffet til kongen av det kilikiske Armenia, Levon II. Burchard beskrev landet kilikiske Armenia som underlagt mongolsk dominans, og forklarer at mongoler var til stede ved det kongelige armenske hoff:

::*Jeg tilbrakte faktisk tre uker med kongen av Armenia og Kilikia, som hadde med seg noen [[tartarer]]. Resten av de ansatte var kristne, rundt 200 i antall. Jeg så dem samles for å gå i kirken, lytte til officiebønnene, bøye kne og be med andakt.* — Burchard av Sion-fjellet, 1282

Etter å ha fullført sin virksomhet der, seilte Burchard til Kypros, hvor han, som han forteller leseren, ble vennlig mottatt av Henrik II av Jerusalem, den siste regjerende og fullverdige kongen av Jerusalem (etter Akkos fall den 28. mai 1291 ble denne tittelen vakant), og han regjerte også som konge av Kypros.

I 1455 beordret Filip den gode hertugen av Burgund sin sekretær, Jean Miélot, kannik i Lille og miniatyrillustratør, til å oversette «Descriptio Terrae Sanctae» av Burchard av Monte Sion (1283). Oversettelsen ble utsmykket av ham med vakre miniatyrer av Jerusalem, som det finnes kopier av i Bibliothèque nationale de France, Koninklijke Bibliotheek van België og Bodleian Library i Oxford. For Burchards Jerusalem gjelder kartet over Jerusalem av Marino Sanudo i hans «Liber Secretorum Fidelium Crucis».  

En engelsk oversettelse av det opprinnelige lengre manuskript finnes i Denys Pringles samling av oversatte pilegrimstekster, en del av serien *Crusade Texts in Translation*, utgitt av Ashgate.

Burchard er en av de siste pilegrimene som reiste til Det Hellige Land og som skrev en fullstendig rapport før Det latinske kongedømme falt i 1291. Ifølge Jaroslav Folda er beretningen viktig ikke bare på grunn av dens systematiske og likevel selektive innhold, men også på grunn av omfanget av aktualiene (*actualia*) som er imedtatt i hans fremstilling.

## Litteratur
*  
*
*Catholic Encyclopedia, 1913
*Claude Mutafian, *Le Royaume Armenien de Cilicie*, CNRS Editions, 1993, 2001, 
*Stephen Runciman, *A History of the Crusades, III*, Penguin, 1954, 
*Ekkehart Rotter, *Windrose statt Landkarte. Die geografische Systematisierung des Heiligen Landes und ihre Visualisierung durch Burchardus de Monte Sion um 1285*. In: Deutsches Archiv für Erforschung des Mittelalters 69 (2013), , ISSN 0012-1223, S. 45–106.
*Jonathan Rubin, "Burchard of Mount Sion's Descriptio Terrae Sanctae: A Newly Discovered Extended Version," Crusades 13 (2014), pp.&nbsp;173–190.https://www.academia.edu/10314261/Burchard_of_Mount_Sions_Descriptio_Terrae_Sanctae_A_Newly_Discovered_Extended_Version
*Jonathan Rubin, "A Missing Link in European Travel Literature: Burchard of Mount Sion's Description of Egypt," Mediterranea: International Journal for the Transfer of Knowledge 3 (2018), pp.&nbsp;55–90. https://www.uco.es/ucopress/ojs/index.php/mediterranea/article/view/10770/9951
* Palestine Pilgrims' Text Society, London (1896-01-01). *The library of the Palestine Pilgrims' Text Society*. London Committee of the Palestine Exploration Fund.https://archive.org/details/libraryofpalesti12pale
*Adrian J. Boas (2001) Jerusalem in the Time of the Crusades: Society, Landscape and Art in the Holy City Under Frankish Rule Routledge,  https://books.google.com/books?id=0TuCAgAAQBAJ

## Referanser